Diari Oficial de la Generalitat Valenciana


Sumari del DOGV 3872, del 07-11-2000 (2000/8131)

Notificació de la revocació de les ajudes concedides per la Resolució de 5 d'agost de 1999, del director general de l'Institut Valencià de la Joventut.
-------------------------------------------------------------------------------------------------------------------------------------------------------

### Dades del document

Número de DOGV
:   3872

Data del DOGV
:   07-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8131


Organisme emissor
:   Institut Valencià de la Joventut

Tipus de document
:   Anunci

Notificació de la revocació de les ajudes concedides per la Resolució de 5 d'agost de 1999, del director general de l'Institut Valencià de la Joventut. [2000/M8131]
  
Edicte de l'Institut Valencià de la Joventut pel qual es fa saber a Joaquín García Font que li han sigut revocades les ajudes concedides per la Resolució de 5 d'agost de 1999, del director general de l'Institut Valencià de la Joventut, en relació amb l'Ordre de 17 de desembre de 1998, per la qual es convocaven ajudes per a la posada en marxa de projectes empresarials promoguts per jóvens i per a equipament d'empreses creades per jóvens.
  
Davant de la impossibilitat d'efectuar la notificació directament a la persona interessada ?cosa que s'ha intentat sense cap efecte-, en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i a l'efecte que disposa el dit article, es procedeix a realitzar la notificació següent a la persona que tot seguit s'indica:
  
Joaquín García Font, domiciliat a Castelló de la Plana, plaça del Cometa Halley número 4, baixos.
  
«Resolució de 24 d'agost de 2000 del director general de l'Institut Valencià de la Joventut, per la qual es revoquen les ajudes concedides a Joaquín García Font, per la Resolució de 5 d'agost de 1999, del director general de l'Institut Valencià de la Joventut.
  
Primer
  
Per l'Ordre de 17 de desembre de 1998, de la Conselleria de Cultura, Educació i Ciència, es va convocar concurs públic per a la concessió d'ajudes per a la posada en marxa de projectes empresarials promoguts per jóvens i per a equipament d'empreses creades per jóvens (DOGV núm. 3.423, de 29 de gener).
  
Segon
  
Tramitat el procediment corresponent, per resolució del director general de l'Institut Valencià de la Joventut, es va acordar concedir a Joaquín García Font una subvenció per un import total de cent noranta-dos mil tres-centes vint-i-huit pessetes (192.328 PTA). Cosa que es va notificar a l'interessat de conformitat amb el que disposa l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara endavant LRJ-PAC), tot recordant-li la necessitat que en el termini de 15 dies presentara la documentació justificativa que s'indica en les bases setena i vuitena de l'Ordre de 17 de desembre de 1998, i assenyalant-li que en cas contrari, i a l'empara del que estableixen les susdites bases reguladores de la convocatòria, es procediria a revocar les ajudes concedides.
  
Tercer
  
La base setena de l'Ordre de 17 de desembre de 1998, de la Conselleria de Cultura, Educació i Ciència, estableix: «Són obligacions dels beneficiaris: realitzar l'activitat o adoptar el comportament que fonamenta la concessió de la subvenció; acreditar davant de l'Institut Valencià de la Joventut la realització de l'activitat i el compliment dels requisits i de les condicions que determinen la concessió o el gaudi de l'ajuda...»
  
D'altra banda, la base vuitena disposa: «El pagament d'aquestes ajudes s'efectuarà en una sola vegada, després de la justificació del seu ús, per a la qual cosa els beneficiaris hauran de presentar la documentació següent:
  
Comptes anuals (balanç, compte de pèrdues i guanys, i la memòria).
  
Original o fotocòpia confrontada de les factures o justificants de les despeses efectuades, per l'import del projecte presentat.
  
La justificació s'haurà de realitzar en el termini de 15 dies hàbils des de l'endemà de la notificació de la concessió de l'ajuda. Les ajudes no pagades per falta de justificació s'anul·laran a partir d'aqueixa data i els beneficiaris en perdran el dret al cobrament...»
  
Quart
  
Com que l'interessat no va aportar la documentació requerida, es va iniciar el procediment per a revocar les ajudes concedides, per la qual cosa, de conformitat amb el que disposa l'article 84 de la LRJ-PAC, es va concedir audiència a l'interessat perquè en el termini de 10 dies poguera al·legar allò que considerara pertinent als seus interessos. Intentada la notificació del dit tràmit, dues vegades, aquesta no es va poder practicar, per la qual cosa, de conformitat amb el que estableix l'article 59 de la LRJ-PAC, se'n va procedir a la notificació per edictes, sense que s'hi formulara cap al·legació.
  
En virtut de tot açò, i en ús de les atribucions que em confereix l'article 7 de la Llei 4/1989, de 26 de juny, sobre l'Institut Valencià de la Joventut, resolc:
  
Revocar les ajudes concedides a Joaquín García Font per a la posada en marxa de projectes empresarials promoguts per jóvens i per a equipament d'empreses creades per jóvens i, en conseqüència, anul·lar-les.
  
Contra aquesta resolució, que posa fi a la via administrativa, es podrà interposar potestativament recurs de reposició davant del director general de l'Institut Valencià de la Joventut, en el termini d'un mes comptador a partir de l'endemà de la seua notificació, o bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua notificació. Tot això de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.»
  
Cosa que se li notifica als efectes pertinents.
  
València, 3 d'octubre de 2000.- El cap de l'àrea de l'IVAJ, p. a., el cap de la Unitat de Gestió Econòmica: Pascual Ortells Rubert.